Αρίστος Κασμίρογλου

Ο Αρίστος Κασμίρογλου είναι Έλληνας νομικός και Αναπληρωτής διοικητής της Αυτόνομης Πολιτείας του Αγίου Όρους από τον Οκτώβριο 2019. Από το 2010 ως το 2018 διετέλεσε Πολιτικός διοικητής του Αγίου Όρους, ενώ από το 2001 ως το 2004 ασκούσε τα ίδια καθήκοντα ως υπηρεσιακός.

Βιογραφικά στοιχεία
Ο Άριστος Κασμίρογλου γεννήθηκε στην Αθήνα, από γονείς από την Μικρά Ασία. Είναι πτυχιούχος της Νομικής Σχολής του  Πανεπιστημίου Αθηνών. Είναι συνταξιούχος διευθυντής της Εταιρείας Ύδρευσης και Αποχέτευσης Πρωτεύουσας (ΕΥΔΑΠ Α.Ε.) και στέλεχος του Συλλόγου «Φίλοι του Αγίου Όρους».Νέος Πολιτικός Διοικητής του Αγίου Όρους ο κ. Αρίστος Κασμίρογλου diakonima.gr, 29 Απριλίου 2010 (πρόσβαση 25 Νεοεμβρίου 2016).

Το 1996 ανέλαβε καθήκοντα Αναπληρωτή Πολιτικού Διοικητή της Αυτόνομης Μοναστικής Πολιτείας Αγίου Όρους, και έχαιρε της εκτίμησης του Οικουμενικού Πατριαρχείου Κωνσταντινουπόλεως, της Εκκλησίας της Ελλάδος και του Αγίου Όρους.

Παράλληλα, από το 1999 έως το 2004, άσκησε καθήκοντα Διευθυντή του Ραδιοφωνικού Σταθμού της Εκκλησίας της Ελλάδος. Παράλληλα συμμετείχε στην Συνοδική Επιτροπή Τύπου, Δημοσίων Σχέσεων και Διαφωτίσεως της Εκκλησίας της Ελλάδος.

Ασχολείται με το Άγιο Όρος, από το 1977 ως ιδρυτικό μέλος και γραμματέας των «Φίλων του Αγίου Όρους».

Στις 29 Απριλίου 2010, προήχθη σε Πολιτικό Διοικητή της Αυτόνομης Μοναστικής Πολιτείας του Αγίου Όρους,«Φωτορεπορτάζ από την εγκατάσταση του Διοικητή του Αγ. Όρους Κασμίρογλου diakonima.gr, 13 Ιουνίου 2010 (πρόσβαση 7 Αυγούστου 2024) θέση την οποία διατήρησε έως τις 12 Αυγούστου 2018, ενώ από τις 27 Αυγούστου 2019, είναι αναπληρωτής διοικητής.

Παραπομπές

Κασμίρογλου